Ez van, és ez lesz – ha hagyjuk…

**Közalkalmazotti és köznevelési törvény vs. Státusztörvény-tervezet**

|  |  |  |  |  |
| --- | --- | --- | --- | --- |
|  | **TÉMA** | **EDDIG EZ VOLT** | **EZ LESZ, HA BEVEZETIK A STÁTUSZTÖRVÉNYT** |  |
| **1** | **Fegyelmi eljárás pedagógusoknak** | **Nincs** ilyen, már régen megszüntették | Visszakerült a törvénybe. A büntetés mértéke akár 6 hónapon át 20%-os illetménycsökkenés is lehet, vagy **elbocsátás**.  **Változás: abban az esetben, ha az érintett kapott béreltérítést, akkor azt lehet csökkenteni (ha nem kapott, akkor továbbra is az illetményét lehet**  **csökkenteni). Május 2-ai változás: a felfüggesztés időtartama legfeljebb 30 nap.** |
| **2** | **Próbaidő** | **3-4 hónap** | **Max. 6 hónap**. Indokolatlanul sokáig bizonytalanságban  tartja a munkavállalót. (42. §)  **Változás: először 5 hónapra csökkentették, de a legutóbbi egyeztetésen bejelentették, hogy 3 hónap lenne a próbaidő.** |
| **3** | **A nők negyven év jogosultsági idő alapján igényelhető**  **felmentésekor a felmentési idő vége** | Időpontját a közalkalmazott határozza meg. A lényeg, hogy  a felmentési idő végére érje el a 40 év jogosultsági időt. | Időpontját a munkáltató határozza meg, **akár a tanév, nevelési év vége.** A nők 40 év jogosultsági idővel történő felmentésénél: „A munkáltató, ha a nevelési, oktatási feladatok megszervezése indokolja, a felmentési idő végét úgy határozhatja meg, hogy az a tanítási év vagy a tanítási  félév vagy a nevelési év végére essen.” **Változás: maradnának a Kjt. szerinti felmentési idők, de nincs változás abban, hogy a munkáltató meghatározhatja a felmentési idő kezdetét (félévhez vagy évvégéhez igazítva).** |
| **4** | **Felmentési idő 30 év**  **jogviszony után** | 8 hónap (ebből min. **4 hónap "sétálóidő"**) | 2 hónap, ebből **1 hónap a "sétálóidő"**. Anyagilag nagyon rosszul járnak a nyugdíjba vonulók, hiszen 3 hónapnyi illetménytől esnek el. [52. § (1) bek.] **Változás: maradnának a Kjt. szerinti felmentési idők.** |

|  |  |  |  |  |
| --- | --- | --- | --- | --- |
| **5** | **Jubileumi jutalom** | Alapja a "**közalkalmazotti jogviszony**" ideje. **GYES, GYED ideje beleszámít**. **Minden más közalkalmazotti jogviszonyban töltött idő beleszámít.** Pl: valaki képesítés nélkül tanított korábban öt évet, majd 10 évet már képesítéssel, tanárként dolgozik, akkor neki 15 év számított eddig a jubileumi jutalomba. | Új neve: köznevelési foglalkoztatotti jutalom. Alapja a "**szakmai gyakorlat**" ideje, amelybe csak a jogszerű foglalkoztatás időtartama számít be (pl. a képesítés nélküli tanítás nem). A 326/2013. (VIII. 30.) Korm. rend. 6/A. §-a szerint: szakmai gyakorlati időbe nem számítható be a táppénz, CSED (korábban: TGYÁS), GYED, GYES időtartama, amennyiben az meghaladta a 30 napot. Ez alapján sok édesanya akár 10 évet is elveszíthet. Ám ez másoknak is nagyon hátrányos, mert **csak az aktuális munkakörben eltöltött idő számít**. Az előző példánál csak a 10 év történelemtanári idő számít bele. A 10 év iskolatitkári idő elveszik. Ez a jelenlegi szabályozás szerint van így, de nem tudjuk,hogy a szakmai gyakorlati időt a későbbi végrehajtási rendelet hogyan fogja szabályozni.  **Változás: arról beszéltek, hogy elképzelhetőnek tartanak egy átmeneti szabályt, amely szerint a Kjt. 87/A. § szerinti közalkalmazotti jogviszonyban töltött idők továbbra is beszámítanának a jubileumi jutalomba azoknál, akik közalkalmazotti jogviszonyból kerülnek az új törvény hatálya alá, de az újonnan, már a státusztv. szerinti jogviszonyba felvetteknél továbbra is a szakmai gyakorlat alapján akarják meghatározni a jogosultságot, így az ő esetükben először kérdés volt, hogy a szakmai gyakorlatot hogyan szabályozza majd a végrehajtási rendelet, és pl. a jogviszony szünetelése (CSED, Gyed, Gyes, 30 napon túli táppénz, stb.) be fog-e számítani. A május 2-ai egyeztetésen az hangzott el, hogy figyelembe kéne venni a GYED, GYES és a jogviszony szünetelésének 30 napon túli időtartamát is. Továbbra is hátrányos, hogy a szakmai gyakorlatba csak a jogszerű foglalkoztatás időtartama számít be.** |  |

|  |  |  |  |  |
| --- | --- | --- | --- | --- |
| **6** | **Rendkívüli felmentés** | Tudomásszerzéstől **15 napon belül** (legfeljebb az ok bekövetkeztétől számított 1 éven belül lehet gyakorolni) – viszont egy rendelet sajnos most is felülírja ezt a szabályt. | Tudomásszerzéstől **az adott tanév aug. 1. napjáig**, ha nyári szünetben történt a tudomásszerzés, akkor a következő tanév aug.1. napjáig lehet gyakorolni. Nagyon kiszolgáltatott helyzetet teremt ez pl. a polgári engedetlenkedők, de mindenki számára, akinél felmerül az azonnali hatályú felmentés.  **Változás: visszaléptek attól, hogy aug. 1-ig ki lehet rúgni e jogcímen a pedagógusokat, tehát maradna a Kjt. és a munka törvénykönyve szerinti szabály (érdekes módon a rendelet még viszont hatályban van, ami lehetővé teszi,**  **hogy aug. 1-ig történjen a rendkívüli felmentés).** |  |
| **7** | **Lemondási idő** | Lemondás esetén a lemondási idő **két hónap**. Ezen időtartam egy részére, vagy annak egészére a munkáltató mentesítheti a közalkalmazottat a munkavégzés alól. (de fizetését kapja) | **Hat hónap** is lehet, és a munkáltató nem mentesít többé a munkavégzés alól. Röghözkötés. Nincs az a munkáltató, aki ennyit vár egy munkavállalóra. Inkább keres mást. [54. § (2) bek.) **Változás: három hónap lenne a lemondási idő (ez a jelenlegi Kjt-szabályozásnál még mindig hátrányosabb).** |  |
| **8** | **Feladatellátási hely** | Amit a kinevezésbe (munkaszerződésbe) írtak. | A tankerületi központ **utasíthat más iskolában (óvodában) történő munkavégzésre** legfeljebb a tanítási év végéig. Akár 9 hónapig. [68. § (4) bek.] **Változás: nem lehet alkalmazni azoknál, akiknek alsó tagozatos vagy fiatalabb gyermeke van. Csak járáson belül lehetne másik munkahelyre átirányítani, de ez is rendkívül hátrányos a jelenlegi szabályozáshoz képest, amely szerint a munkavégzés helyét csak közös megegyezéssel lehet módosítani.** |
| **9** | **Rendelkezésre állás** | Neveléssel, oktatással lekötött munkaidő 22-26 óra, max. **32**  **óra** kötött munkaidő hetente. | Teljes munkaidő. **Heti 40 óra (vagy akár 48 óra). Volt egy ajánlat, hogy a felső határt kiveszik, de az még hátrányosabb lenne. Ez ellen tiltakoztunk.** |
| **10** | **Továbbképzési kötelezettség** | korhatár: **55 év** | korhatár: **60 év.** (Államtitkári információ szerint ez véletlen elírás a törvénytervezetben.) Jelenleg annyi biztos, hogy a  törvénytervezetben 60 évnél lett meghúzva a korhatár. |
| **11** | **Újabb diploma megszerzésére előírható?** | **Nem.** | **Igen**. Újabb szakképesítés, szakképzettség megszerzése előírható a továbbképzés/átképzés keretében.  **Változás: az új szak elvégzését nem lehet előírni. Tehát**  **összeségében visszatértek a jelenlegi szabályozáshoz** |

|  |  |  |  |
| --- | --- | --- | --- |
| **12** | **4 napon belül kiírt**  **munkaidő** | Az illetmény fölött 50 %-os **bérpótlék (tehát gyakorlatilag**  **az óradíj 150%-a)** | **Az átcsoportosítás lehetősége miatt akár ingyen is**  **végzendő.** |
| **13** | **Napi munkaidő** | max. 8 óra | max. 12 óra **Volt egy ajánlat, hogy a felső határt kiveszik, de az még** **hátrányosabb lenne.** |
| **14** | **Heti munkaidő** | 40 óra | max. 48 óra  **Volt egy ajánlat, hogy a felső határt kiveszik, de az még**  **hátrányosabb lenne. Lásd feljebb.** |
| **15** | **A neveléssel-oktatással lekötött munkaidő felső határa felett elrendelhető**  **helyettesítések száma** | heti 26 óra fölött évente 30 napon. | **80 alkalom**. Ha alapesetben 26 órát tartasz egy héten, egyértelműen rosszabbul jársz. Nem is kicsit.  **Változás: 60 alkalomra módosulna, de így sem azonos ez a jelenlegi szabályozással, mivel a helyettesítéseket át lehet másik hétre csoportosítani** |
| **16** | **Helyettesítési korlát** | Eddig **napi kettő, heti hat** volt a limit. | **Akár 28 is lehet egy héten**, mert átcsoportosítható a helyettesítések száma a hetek között. Átlagot néznek. |
| **17** | **Vasárnapi munkavégzés** | Nem elrendelhető | Elrendelhető (rendezvények, intézményen kívüli programok  esetén). |
| **18** | **Szabadság** | 46 nap. Ebből 15 napot berendelhet a vezető  **továbbképzésre vagy nevelő-oktatómunkára.** | Alapszabadság évi 50 nap. Ebből 15 napot berendelhet a vezető: továbbképzés, táboroztatás, nevelés-oktatás, illetve **bármi (intézmény működési körébe eső feladat,** pl. **szertárrendezés, pakolás**)  **Változás: kivették a fenti, vastagon kiemelt szövegrészt, tehát maradna a jelenlegi szabály, és ezáltal nőne a szabadság időtartama, de az EFOP Pluszban vannak továbbképzésre vonatkozó vállalások is, tehát várható, hogy ezen a jogcímen történnek berendelések a szabadság**  **alatt.** |
| **19** | **Kötelező minősítés** | Ped II-ig kötelező. | Csak a Ped. I-ig kötelező. |
| **20** | **Illetménydifferenciálás**  **a besoroláson belül** | Minimális, általában nincs. Azonos kategóriában mindenki ugyanannyit keres. Legalább emiatt nincs feszültség a  tantestületben. | 2,5-szeres különbség is lehet. Ez **függ a rendelkezésre álló forrás összegétől! Ha nincs rendelkezésre álló összeg,**  **nincs felfelé differenciált fizetés sem.** |
| **21** | **Gyakornok** | Bruttó **391.248 Ft** | Bruttó **400.000 Ft** |

|  |  |  |  |  |
| --- | --- | --- | --- | --- |
| **22** | **Ped I. garantált**  **illetmény** | Bruttó **391.248 Ft** | Bruttó **410.000 Ft** |  |
| **23** | **Ped II. garantált**  **illetmény** | Bruttó **391.248 Ft** | Bruttó **430.000 Ft** |
| **24** | **Ped I. tartós helyettesítésnél garantált**  **túlórapótléka** | A tartós helyettesítés mint külön fogalom nem szerepel a törvényben, hanem rendkívüli munkaidő van, és az az illetmény fölött 50%-os bérpótlékkal fizetendő, tehát  gyakorlatilag az óradíj 150%-a. | A pedagógus számára tartós helyettesítésért a havi illetménye egy órára járó összegének megfelelő mértékű többlettanítási óradíj jár. **Tehát csak az egy órára eső összeg**  **jár 50%-os pótlék nélkül.** |
| **25** | **Munkaközösség- vezetőipótlék** | Főiskolai végzettséggel a 182.700, egyetemivel a 203.000Ft 5-10%-a, tehát az alja 9135 Ft, a teteje 20.300 Ft | Itt megbízási díj a neve. Bruttó **12.000 Ft**-tól (24.000 Ft-ig) |
| **26** | **Osztályfőnöki pótlék** | főisk: 18.270-54.810, egyetemi végz: 23000-60.900 Ft  (bruttó) | Bruttó **24.000 Ft**- tól (64.000 Ft-ig) |
| **27** | **Intézményvezető - helyettesi pótlék (400 fős iskola)** | Illetményalap 110%-ának a fele: főisk: 100.485 Ft, egyetemi végz: 111.650 Ft (mindig bruttó összeget tüntetünk fel) | Bruttó **108.000 Ft (400 ezer 27%-a)** |
| **28** | **Intézményvezetői pótlék**  **(400 fős iskola)** | főisk: 200970 Ft egyetemi végz: 223300Ft | Bruttó **216.000 Ft** |
| **29** | **Pedagógusok létszáma** | Számítási alapja az időkeret, osztálylétszám, SNI-s létszámot figyelembevéve, osztva nevelés-oktatással lekötött munkaidő alsó határával, azaz a 22 órával (konkrétan: A nevelési-oktatási intézményben a pedagógus álláshelyek számításának alapja:   1. a gyermekek, tanulók finanszírozott heti foglalkoztatási időkerete, 2. az átlag csoport- és osztálylétszám, valamint 3. a neveléssel-oktatással lekötött munkaidő alsó határa.) | A Kormány rendeletben határozhatja meg. Egyelőre  nincselőírás, hogy hogyan. (emelkedhet az óraszám) |
| **30** | **Intézményen belül elrendelhető munkavégzési idő pedagógusoknak** | Heti **32 óra**. A munkáltató a kötetlen munkaidő felett nem rendelkezik. | Heti **40 óra (akár 48 óra)**. Mert a "szabad felhasználású" (eddig: kötetlen) munkaidőben is előírható az intézményben történő munkavégzés. |  |
| **31** | **Kötetlen munkaidő** | **Heti 8 óra.** | Valójában **megszűnt a kötetlen munkaidő**, mert az intézményvezető erre a "szabad felhasználású" munkaidőre is elrendelheti az intézményben történőmunkavégzést. |

|  |  |  |  |
| --- | --- | --- | --- |
| **32** | **Nevelőtestület dönt** | Pedagógiai program, SZMSZ, éves munkaterv, házirend. | Házirend.  **Újabb változás, sőt, visszalépés: a házirenden kívül minden, így az SZMSZ és a ped. munka éves értékelésének elfogadása, a ped. program és az éves munkaterv a nevelőtestület döntési jogköréből kikerülne.** |
| **33** | **Az igazgató fogadja el és**  **a fenntartó hagyja jóvá:** | A továbbképzési programot a nevelőtestület véleményének kikérését követően a fenntartó fogadja el. Az intézményvezető a beiskolázási tervet a szakmai munkaközösség, szakmai munkaközösség hiányában az azonos munkakörben foglalkoztatottak és a távollévők helyettesítésénél figyelembe vehetők közreműködésével dolgozza ki. A továbbképzési program és a beiskolázási terv elfogadása előtt a munkáltatónak be kell szereznie az üzemi tanács, közalkalmazotti tanács véleményét. Tantárgyfelosztást a nevelőtestület előzetes véleményezése  után az igazgató készíti el, a fenntartóhagyja jóvá. | **Pedagógiai program, éves munkaterv, nevelés nélküli munkanapok,** továbbképzési program, tantárgyfelosztás (a házirendet ugyan a nevelőtestület fogadja el, de a fenntartó hagyja jóvá az egyházi és magánintézményekben, ahogy most is, az államiban továbbra is a házirend azon részeihez kell a fenntartó egyetértése, amely költségekkel jár). |
| **34** | **Határozatlan időre kinevezett pedagógusok minimális aránya a**  **tantestületben** | **70%** | **50%**. Emiatt **sokkal több feladat hárul a kinevezett pedagógusokra**. Hiszen az óraadókat nem lehet beosztani tanórák közti ügyeletre, kirándulásokra, múzeumlátogatásra, projektnapra. A tantestület mint közösség gyengül, ha sok a külsős. |
| **35** | **Szavazati jog a nevelőtestület döntési jogkörében** | Csak kinevezett pedagógusok. Óraadók, hitoktatók nem. | Kinevezettek, óraadók, hitoktatók is. Ne felejtsük, az óraadók, hitoktatók nem vesznek részt az iskolai programok lebonyolításában. Ám megszavazhatják őket anélkül, hogy rész kellene venniük benne. **Változás: kivennék a nevelőtestület tagjai közül az óraadókat és a hittantanárokat.** |
| **36** | **Üres álláshely betöltése** | Pályázat útján. | Nem kötelező a pályázat kiírása ("csókosok" előnyben). **Változás: az igazgatók esetében kötelező a pályázat kiírása, de az igazgatók javaslatára a pedagógusok esetében**  **pályázat nélkül is lehet jogviszonyt létesíteni.** |
| **37** | **Óvodák átfedési idő** | Nincs. | Van. |
| **38** | **Ped. Asszisztens gyerekek között** | Max. 40 óra | **Max. 35 óra**. DE az egyenlőtlen munkaidő-beosztás lehetősége miatt voltaképpen mégiscsak beosztható egy héten 35 óránál hosszabb időre. |

|  |  |  |  |  |
| --- | --- | --- | --- | --- |
| **39** | **Felügyelet délután** | 16.00-ig foglalkozás, **17.00-ig felügyelet** | **7.00-**8.00-ig, 16.00-**18.00-ig felügyelet**, 16.00-18.00-ig a  felügyeletet NOKS-os látja el |  |
| **40** | **Saját tanulócsoporttal történő összevonás díjazása** | A Kjt. 24. § (1) bek. alapján járó helyettesítési díj. De a törvény nem határozza meg pontosan a mértékét, és jellemzően nem fizették ki. | A **110. §** (2)-(3) alapján, a pedagógus más pedagógus osztályát, tanulócsoportját, foglalkozási csoportját tartós helyettesítés keretében a sajátjával együtt tanítja, az óradíja 50%-ára jogosult. A vezető heti legfeljebb nyolc órában ellátott többlettanításáért  szintén az óradíja 50%-át kapja. |
| **41** | **Szakszervezetek**  **érdekérvényesítő ereje** | Kötelező volt velük konzultálni, egyeztetni. | Jelentősen gyengül. A teljes foglalkoztatási kör min. 10%- hoz kötik a reprezentativitási küszöböt. Enélkül nem kell sem országos, sem fenntartói szinten egyeztetni a szakszervezetekkel. Gyakorlatilag ellehetetlenítik a szakszervezeteket. Megszűnik a pedagógusok képviselete. **Nagyon fontos most belépni a PDSZ-be.** |
| **42** | **Szakszervezeti**  **csoportvezetők órakedvezménye** | Tagok számától függ. Minden két tag után havi 1 óra. A valódi kedvezmény ennek a 80%-a, amelyet a neveléssel- oktatással lekötött munkaidő terhére kell kiadni. A felhasználást előtte legalább 5 nappal be kell jelenteni (kivéve előre nem látható helyzet). | Havi 4 óra. (ebből havi 3 óra valódi órakedvezmény). Feltéve, ha a tantestület 10 %- belép a szakszervezetbe. Ha nincs meg a 10%, akkor nem jár órakedvezmény. A munkaidő- kedvezmény felhasználását – előre nem látható eseményt kivéve – legalább 10 nappal előtte be kell jelenteni. **Változás: maradna az Mt-szabály, a munkaidő-kedvezmény nem a reprezentativitáson múlik. 5 nappal előtte kelll bejelenteni a felhasználást.** |
| **43** | **Sztrájk esetén** | Nem lehetett osztályt, csoportot a sztrájk miatt megszüntetni, gyerekeket másik iskolába átvezényelni. Kétszer annyi gyereket egy tanterembe bezsúfolni, maximális osztálylétszám feletti osztályt létrehozni. | **Lehet osztályt**, csoportot a sztrájk miatt **megszüntetni**, gyerekeket **másik iskolába átvezényelni**. Kétszer annyi gyereket egy tanterembe **bezsúfolni**. Maximális osztálylétszám feletti osztályokat is létre lehet hozni. Tehát méltatlan, nevelő-oktató munkára alkalmatlan helyre is áttelepítheti büntetésből a gyerekeket, ha az iskolában elhúzódó sztrájkfolyamat van. Mindennek folyományaképp szülő, gyerek, kolléga a sztrájkoló pedagógusokra lesz mérges. **Változás: csak az a szövegrész kerülne ki, hogy munkabeszüntetés miatt lehetséges az átvezénylés, de**  **ettől még a lehetőség megmaradna, tehát ez nem jelent változást az eredeti tv.tervezethez képest.** |

|  |  |  |  |  |
| --- | --- | --- | --- | --- |
| **44** | **Rendkívüli tanítási szünet (sztrájknap) pótlása** | Csak jelentős tananyaglemaradáskövetkeztében rendelhető el pótnap. Ezt a pótnapot csak a rendes órarend utáni órákra vagy szombatra lehet elrendelni, ám ebben az esetben a szombati pótnap beiktatása esetén a pedagógusok **200%-os, rendkívüli munkaidőért járó díjazás**t kapnak, munkanapokon a többletdíjazás: illetmény + 50%-os bérpótlék. A tanév mindenképpen június 15-én (ill. idén 16-  án) ér véget, ha van pótnap, ha nincs. | A sztrájk miatt kieső tanítási napokat mindenképpen pótolni kell, akkor is, ha nincs tananyaglemaradás. **A pótlásmiatt, a tanítási év július 15-ig meghosszabbítható,** és **a pedagógusok nem kapnak túlmunkadíjat érte. A miniszter rendelheti el április 30-ig rendeletben a tanítási év hosszának növelését.** |  |
| **45** | **Digitális munkarendben**  **használt felület** | Nem volt megkötés | Elsősorban Kréta (ill. Digitális Kollaborációs Tér). |
| **46** | **Szülők tájékoztatása** | Nem volt megkötés | Elsősorban Kréta. |
| **47** | **E-ügyintézés** | Nem volt megkötés | Ügyfélkaput kell nyitni. |
| **48** | **Tanév hossza** | **Szept. 1.-június 15 (ill. idén jún. 16.)**. A rendkívüli szünet miatt elmaradt tanítási napokat csak akkor kell pótolni, ha enélkül a követelmények teljesítése nem lehetséges, ezt mérlegelve az igazgató dönt. Ha nem sikerül év végéig a tananyag átadása, az elmaradttananyag pótlása a következő tanévben is történhet. | Minimum 180 tanítási nap akár **július 15-ig meghosszabbítható a tanév.** Az elmaradt tanítási napokat mindenképpen pótolni kell. |
| **49** | **Állásfelajánlás** | A Kjt szabályozza, hogy felmentés esetén a munkáltatónak  milyen állásfelajánlási kötelezettsége van. (Kjt. 30/A-F.§) | Egyelőre a munkáltató állásfelajánlási kötelezettségéről nem tudni semmit, külön végrehajtási rendelet fogja szabályozni. |
| **50** | **Végkielégítés visszafizetése** | **Szóba sem jött, hogy a munkavállaló bármi miatt visszafizesse a végkielégítését.** A végkielégítés maximális mértéke: 8 havi távolléti díj. Kevesebb, mint 5 évvel nyugdíj előtt, 20 év közalkalmazotti jogviszony után: 12 hónapnyi távolléti díj. | Ha a köznevelési foglalkoztatott végkielégítésre jogosult, de  **90 napon belül újra elhelyezkedik** köznevelési foglalkoztatottként, akkor **1 havi végkielégítést tarthat meg**, a többit vissza kell fizetni. Pl. jún. 30-án megszűnik a jogviszonya, de szeptemberben másik iskolában elkezdi a tanévet, vissza kell fizetnie a végkielégítést egy hónap híján. |  |
| **51** | **Végkielégítés eddig, illetve a státusztörvény bevezetése kapcsán** | Alapesetben a végkielégítés mértéke az alábbiak szerint alakult: 3 év: egy havi, öt év: két havi, nyolc év: három havi, tíz év: négy havi, tizenhárom év: öt havi, tizenhat év: hat havi, húsz év: nyolc havi távolléti díj. Öregségi nyugdíj jogosultság előtt kevesebb, mint 5 évvel: négy havi távolléti díjjal emelkedik a végkielégítés összege. | Aki nem szeretne az új átalakult jogviszony keretében dolgozni, az a kinevezési okmány közlését követő 5 munkanapon belül írásban kérheti felmentését. Ám **csak egy hónapnyi végkielégítésre jogosult** akkor is, ha 20 éve közalkalmazott! **Változás: a Kjt. szerinti felmentés és végkielégítés (tehát nem egy havi) jár, és a hatálybalépéskori bérrel számolva.** |  |

|  |  |  |  |
| --- | --- | --- | --- |
| **52** | **Pedagógusok magatartásának ellenőrzése technikai**  **eszközzel** | Bár a munka törvénykönyvében szerepelt eddig is, hogy a munkavállaló ellenőrizhető, ám jogszabály az oktatásban dolgozókra eddig nem tért ki. | Az új státusztörvény egyértelműen rendelkezik arról, hogy a pedagógusok magatartása technikai eszközökkel ellenőrizhető, illetve laptop, telefon (saját is) átvizsgálható. Ha már külön jogállási törvénybe vették ezt a rendelkezést, figyelemmel kellett volna lenni arra, hogy a pedagógus munkaköréből fakadóan számos szenzitív adatot, bizalmas információt kezel.  **Változás: kimaradna a 11. §, de az Mt-t kell alkalmazni, tehát voltaképpen ugyanaz maradt, mint a státusztv. eredeti szövege.** |
| **53** | **Pedagógusok**  **szólásszabadsága** | Nem volt korlátozva. | **Korlátozva van.** Még munkaidőn kívül sem szabad negatívan nyilatkozni a közoktatásról, nehogy a közoktatásba vetett közbizalom gyengüljön. [8. § (2) bek.]  **Az volt a mondás, hogy a törvény szövege nem korlátozza a véleménynyilvánítás szabadságát, de a következő alkalomra a javaslatot e tekintetben**  **átgondolják.** |

# Mi az, amiben még eltért a kormány [az eredeti törvénytervezethe](https://cdn.kormany.hu/uploads/document/3/38/38d/38d0ed8ae5bfcad4a18d4db2a072a3550ff01de5.pdf)z képest:

* a tervezettől eltérően, új kollektív szerződés kötésére is lesz lehetőség (már annak a szakszervezetnek, amelyik eléri a 10%-os reprezentativitást),
* a NOKS-munkakörök közül a rendszergazda és a laboráns is az új jogállási törvény hatálya alá kerülnek,
* visszahelyezés kérhető pernyerés esetén, ha joggal való visszaélés, egyenlő bánásmód követelményének megsértése, felmentési védelem és -korlátozás alá esett az érintett, és fegyelemi határozat alapján jogellenesen elbocsátott esetében. A PDSZ kérte, hogy a jogellenes rendkívüli felmentés és az állásfelajánlás elmulasztása is tartozzon e körbe, de erről még nem kaptunk visszajelzést. A többi rendelkezésben elmozdulás nem volt.

Továbbra is elfogadhatatlan az, ahogy a kormány az érdekegyeztetést elképzeli:

Tripartit – azaz háromoldalú rendszer az, amiben a Nemzetközi Munkaügyi Szervezet, az ILO egyezménye alapján munkavállaló, munkáltató és a kormány egymással egyeztet. Ez a 144. számú Egyezmény a kormányoldalnak nem volt meg, ezátal valahogy nem vált érhetővé még mindig, hogy nem jó megoldás az érdekegyezetés rendszerét összekeverni a konzultatív testületekkel, amikor a kormány akár saját magával, a határontúli balerinákkal, királyfiakkal és királylányokkal egyeztet, és a szakszervezeteket ugyan beülteti, de csak azért, hogy a szavazásokban lehetőleg elsöprő kisebbségben maradjanak, de jelenlétükkel legitimáljanak kormányzati döntéseket. **Változás május 16-án: elfogadták, hogy tripartit érdekegyeztetés legyen „Köznevelési Munkaügyi Érdekegyeztető Tanács” elnevezéssel.**

# Ez az anyag elsősorban Susán Katalin kitartó munkájának köszönhető.